A Törvényszék (második tanács) 2024. július 5‑i végzése – SCC Legal kontra Bizottság
(T‑43/23. sz. ügy)(1)
„ Intézményi mulasztás megállapítása iránti kereset – Növényvédő szerek – Nátrium‑hidrogén‑karbonát egyszerű anyag – A jóváhagyás felülvizsgálata – A visszavonásra irányuló eljárás megindításának elmulasztása – A 1107/2009/EK rendelet 23. cikkének (6) bekezdése – A közvetlen érintettség hiánya – Elfogadhatatlanság ”
1.      Bírósági eljárás – Elfogadhatatlansági kifogás – Az elfogadhatatlansági kifogásról való külön határozathozatal iránti kérelem érdemi határozatban való elbírálásáról szóló határozat – A kereset elfogadhtatalanként indokolt végzéssel történő elutasítása – Megengedhetőség
(A Törvényszék eljárási szabályzata, 130. cikk)
(lásd: 21., 22. pont)
2.      Bírósági eljárás – A keresetek elfogadhatósága – A keresetlevél benyújtásának időpontjában fennálló helyzet alapján történő értékelés
(lásd: 30. pont)
3.      Intézményi mulasztás megállapítása iránti kereset – Természetes vagy jogi személyek – Őket közvetlenül és személyükben érintő jogi aktusok – A nátrium‑hidrogén‑karbonát egyszerű anyagként való jóváhagyásának visszavonására irányuló szabályozási bizottsági eljárás megindításának Bizottság általi elmulasztása – Nátrium‑hidrogén‑karbonátot hatóanyagként tartalmazó gombaölő szerre vonatkozó forgalombahozatali engedéllyel rendelkező társaság által benyújtott kereset – A forgalombahozatali engedély érvényességére gyakorolt hatás hiánya – Közvetlen érintettség hiánya – Elfogadhatatlanság
(EUMSZ 263. cikk, negyedik bekezdés; 1107/2009 európai parlamenti és tanácsi rendelet, 23. cikk, (1) bekezdés, és 28. cikk, (2) bekezdés, a) pont; 2015/2069 bizottsági rendelet)
(lásd: 32., 35., 40–43., 47., 51., 57., 60. és 62. pont)
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék az SCC Legal Rechtsanwaltgesellschaft mbH‑t kötelezi a költségek viselésére.
1 HL C 164., 2023.5.8.